Document ID: 31996D0660

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1996 για την προσαρμογή, σύμφωνα με το άρθρο 42 παράγραφος 3 του παραρτήματος ΙΙ του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (Κείμενο που παρουσιάζει ενδιαφέρον για τον ΕΟΧ) (96/660/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (1), όπως τροποποιήθηκε από την απόφαση 94/721/ΕΚ της Επιτροπής (2), και ιδίως το άρθρο 42 παράγραφος 3,
την οδηγία 75/422/ΕΟΚ του Συμβουλίου, της 15ης Ιουλίου 1975, για τα απόβλητα (3), όπως τροποποιήθηκε τελευταία από την απόφαση 96/350/ΕΚ της Επιτροπής (4), και ιδίως το άρθρο 18,
Εκτιμώντας:
ότι σύμφωνα με το άρθρο 42 παράγραφος 3 του κανονισμού (ΕΟΚ) αριθ. 259/93, τα παραρτήματα ΙΙ, ΙΙΙ και IV πρέπει να αναπροσαρμόζονται ώστε να λαμβάνονται υπόψη μόνο οι μεταβολές που έχουν ήδη εγκριθεί βάσει του μηχανισμού αναθεώρησης του ΟΟΣΑ 7
ότι το συμβούλιο του ΟΟΣΑ (5) απεφάσισε, στο πλαίσιο του μηχανισμού αναθεώρησης, να τροποποιήσει τον πράσινο κατάλογο αποβλήτων 7
ότι είναι αναγκαίο να τροποποιηθεί το παράρτημα ΙΙ του κανονισμού (ΕΟΚ) αριθ. 259/93 ώστε να ληφθούν υπόψη οι τροποποιήσεις αυτές 7
ότι η Επιτροπή, προκειμένου να προβεί στην αναπροσαρμογή των παραρτημάτων ΙΙ, ΙΙΙ και IV του ιδίου κανονισμού, επικουρείται από την επιτροπή η οποία συνεστήθη δυνάμει του άρθρου 18 της οδηγίας 75/442/ΕΟΚ για τα απόβλητα, όπως τροποποιήθηκε 7
ότι τα μέτρα που προβλέπει η παρούσα οδηγία είναι σύμφωνα με τη γνώμη που διατύπωσε η εν λόγω επιτροπή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ του κανονισμού (ΕΟΚ) αριθ. 259/93 του Συμβουλίου αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Νοεμβρίου 1996.

Labels: 0
13
20